ET

EUROOPA PARLAMENDI JA NÕUKOGU OTSUS,

18. detsember 2007,

millega muudetakse 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta seoses mitmeaastase finantsraamistikuga

(2008/29/EÜ)

EUROOPA PARLAMENT JA EUROOPA LIIDU NÕUKOGU,

võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta, (1) eelkõige selle punkti 21, punkti 22 esimest ja teist lõiku ning punkti 23,

võttes arvesse komisjoni ettepanekut,

ning arvestades järgmist:

23. novembri 2007. aasta lepituskohtumisel leppisid kaks eelarvepädevat institutsiooni kokku osa Euroopa ülemaailmse satelliitnavigatsiooniprogrammi GNSS programmide (EGNOS–GALILEO) jaoks vajalike vahendite eraldamise osas mitmeaastase finantsraamistiku 2007–2013 läbivaatamise teel kooskõlas institutsioonidevahelise kokkuleppe punktidega 21, 22 ja 23, et tõsta alamrubriigis 1a aastateks 2008–2013 ettenähtud kulukohustuste assigneeringute ülemmäärasid 1 600 miljoni euro võrra praegustes hindades. Nimetatud tõusu hüvitatakse rubriigis 2 aastaks 2007 ettenähtud kulukohustuste assigneeringute ülemmäära vähendamisega sama summa võrra.

Maksete assigneeringute aastaseid ülemmäärasid kohandatakse, et säilitada kulukohustuste ja maksete vahel asjakohane suhe. Kohandamine on neutraalne.

ON VASTU VÕTNUD JÄRGMISE OTSUSE:

Ainus artikkel

Eelarvedistsipliini ja usaldusväärset finantsjuhtimist käsitleva institutsioonidevahelise kokkuleppe I lisa asendatakse käesoleva otsuse lisaga.

(1) ELT C 139, 14.6.2006, lk 1.

(2) Selleks näidatakse ülaltoodud kokkuleppest tulenevaid näitajaid 2004. aasta hindades.

LISA

FINANTSRAAMISTIK AASTATEKS 2007–2013 (muudetud)

(miljonit eurot – 2004. aasta hinnad) KULUKOHUSTUSTE ASSIGNEERINGUD 2007 2008 2009 2010 2011 2012 2013 Kokku 2007–2013 1. Säästev majanduskasv 51 267 52 913 54 071 54 860 55 379 56 845 58 256 383 591 1a Konkurentsivõime majanduskasvu ja tööhõive nimel 8 404 9 595 10 209 11 000 11 306 12 122 12 914 75 550 1b Ühtekuuluvus majanduskasvu ja tööhõive tagamiseks 42 863 43 318 43 862 43 860 44 073 44 723 45 342 308 041 2. Loodusressursside säilitamine ja haldamine 53 478 54 322 53 666 53 035 52 400 51 775 51 161 369 837 sellest – turuga seonduvad kulutused ja otsemaksed 43 120 42 697 42 279 41 864 41 453 41 047 40 645 293 105 3. Kodakondsus, vabadus, turvalisus ja õigus 1 199 1 258 1 380 1 503 1 645 1 797 1 988 10 770 3a Vabadus, turvalisus ja õigus 600 690 790 910 1 050 1 200 1 390 6 630 3b Kodakondsus 599 568 590 593 595 597 598 4 140 4. EL kui globaalne osaleja 6 199 6 469 6 739 7 009 7 339 7 679 8 029 49 463 5. Haldus (1) 6 633 6 818 6 973 7 111 7 255 7 400 7 610 49 800 6. Hüvitised 419 191 190 800 KULUKOHUSTUSTE ASSIGNEERINGUD KOKKU 119 195 121 971 123 019 123 518 124 018 125 496 127 044 864 261 protsendimäärana RKTst 1,10 % 1,08 % 1,07 % 1,04 % 1,03 % 1,02 % 1,01 % 1,048 % MAKSETE ASSIGNEERINGUD KOKKU 115 142 119 805 112 182 118 549 116 178 119 659 119 161 820 676 protsendimäärana RKTst 1,06 % 1,06 % 0,97 % 1,00 % 0,97 % 0,97 % 0,95 % 1,00 % Olemasolev varu 0,18 % 0,18 % 0,27 % 0,24 % 0,27 % 0,27 % 0,29 % 0,24 % omavahendite ülemmäär RKT protsendina: 1,24 % 1,24 % 1,24 % 1,24 % 1,24 % 1,24 % 1,24 % 1,24 %

(1) Pensionikulud, mis sisalduvad selle rubriigi ülemmääras, arvutatakse nii, et need sisaldavad töötajate netosissemakseid vastavasse skeemi, ja ajavahemikul 2007–2013 jäävad need 500 miljoni euro piiresse 2004. aasta hindades.